CELEX: C2007/170/60
Language: fi
Date: 2007-07-21 00:00:00
Title: Asia T-177/07: Kanne 23.5.2007 — Mediaset v. komissio

21.7.2007   
            
            
               FI
            
            
               Euroopan unionin virallinen lehti
            
            
               C 170/31
            
         Kanne 23.5.2007 — Mediaset v. komissio
   (Asia T-177/07)
   (2007/C 170/60)
   Oikeudenkäyntikieli: englanti
   Asianosaiset
   
      Kantaja: Mediaset SpA (Milano, Italia) (edustajat: solicitor D. O'Keeffe sekä asianajajat K. Adamantopoulos ja G. Rossi)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 24.1.2007 tekemä päätös valtiontuesta C 52/2005, jonka Italian tasavalta on toteuttanut tukemalla digisovittimien hankintaa Italiassa, ja erityisesti sen 1–3 artikla on kumottava EY:n perustamissopimuksen 230 artiklan (entinen 173 artikla) nojalla.
            
         
               —
            
            
               Vastaaja on velvoitettava korvaamaan kaikki tästä oikeudenkäynnistä kantajalle aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii, että komission 24.1.2007 tekemä päätös K(2006) 6634 lopullinen (1), jossa komissio katsoi, että Italiassa käyttöön otetussa järjestelyssä, joka suosii sellaisia maanpäällisen verkon kautta digitaalisia ohjelmia lähettäviä televisioyhtiöitä, jotka tarjoavat maksutelevisiopalveluita, ja maksutelevisiopalveluja tarjoavia yhtiöitä, on kyse yhteismarkkinoille soveltumattomasta valtiontuesta.
   Kantaja, joka on saa kyseistä valtiontukea, vetoaa seuraaviin oikeudellisiin perusteisiin.
   Ensinnäkin kantaja väittää, että komissio teki oikeudellisen virheen soveltaessaan ja tulkitessaan EY 87 artiklan 1 kohtaa siltä osin kuin i) komissio katsoi, että välittömästi kuluttajille myönnetty tuki kuuluu EY 87 artiklan 1 kohdan soveltamisalaan, ii) komissio katsoi, että järjestelyllä annettiin valikoivaa ”taloudellista etua” kantajalle, iii) komissio katsoi, että tutkittavana oleva järjestely on valikoiva, koska sen väitettiin olevan syrjivä ja iv) komissio katsoi, että järjestely vääristää kilpailua yhteismarkkinoilla.
   Lisäksi kantaja väittää, että komissio teki ilmeisen arviointivirheen ja ilmeisen oikeudellisen virheen katsoessaan, että järjestely ei ollut EY 87 artiklan 3 kohdan c alakohdan mukaan yhteismarkkinoille soveltuva.
   Edelleen kantaja väittää, että komissio rikkoi olennaisia menettelymääräyksiä, kun EY 253 artiklan vastaisesti sen esittämät perustelut olivat ristiriitaisia ja puutteellisia.
   Lopuksi kantaja väittää, että komissio rikkoi neuvoston asetuksen N:o 659/1999 (2) 14 artiklaa määrätessään tuen takaisinperinnästä, koska se ei ottanut huomioon, että i) kantajalla oli perusteltu luottamus olettaa tuen olevan lainmukainen ja ii) koska tuen määrän vahvistaminen ja välillisten tuensaajien tunnistaminen on mahdotonta.
   
      (1)  C 52/2005 (ex NN 88/2005, ex CP 101/2004).
   
      (2)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).